華嚴居士贊
作者：釋德洪
朝代：宋

paragraphs: 徧界難藏，而應緣震旦。
通身是眼，而現形宰官。
粲如景星，矯如翔鸞。
販夫竈婦，欣聞悦觀。
醫國法門，筆端三昧。
奮迅出入，遊戲自在。
居然不容，世議迫隘。
夢游海南，御風騎氣。
覺来浙東，有口如耳。
且置是事，聊觀其一。
戲以稱性印，印毛印海。
光生佛僧，沮却魔外。
惟我可與此道人遊乎大華嚴毗盧法界也。